statíny a arterin
Pekný deň, nakoľko bol nedostupný Arterin objednala som si 2 ks Red Yeat Rice, nakoľko obsahuje výťažok z červenej ryže a je voľnopredajný. Lekár mi vysadil statiny kvôli kontraindikácii Teraz som sa dočítala že má kontraindikácie ako Lovastatin. Môžem ho brat ako náhradu Arterinu?Ďakujem za odpoveď
Dobrý deň,
ďakujeme za Vašu otázku.
Výživový doplnok Dr. Max RED YEAST RICE MONAKOLIN obsahuje monakolín K (2,7mg) z červenej fermentovanej ryže, ktorá sa vyrába pomocou špecifických červených kvasiniek Monascus purpureus. Výživový doplnok Arterin obsahuje monakolín K (2,9mg) a vitamín B1. Oba tieto prípravky môžu znižovať hladinu cholesterolu, ale tiež majú podobné potenciálne vedľajšie účinky a kontraindikácie ako syntetické statíny. Obmedzenia v užívaní výživových doplnkov s obsahom monakolínu A vydala Európska komisia na základe obáv výskytu nežiaducich účinkov identických s nežiaducimi účinkami pozorovanými u pacientov užívajúcich statínové lieky. Nemajú ho užívať tehotné alebo dojčiace ženy, deti do 18 rokov alebo dospelí nad 70 rokov. Taktiež sa jeho užívanie neodporúča, keď máte problémy s pečeňou alebo obličkami, bolesť alebo slabosť svalov. Vzhľadom na to, že sa jedná o výživový doplnok, ktorý nepodlieha klinickým skúškam, vedľajšie účinky nie sú vedecky podložené.
Keďže neuvádzate konkrétnu interakciu, kvôli ktorej máte vysadené statíny a nepoznám Váš celkový zdravotný stav, je potrebné sa o užívaní monakolínu K poradiť s Vašim ošetrujúcim lekárom.
Prajem pekný zvyšok dňa.
S pozdravom
Mgr. Emma Halás Haluščíková